 NA MASHIRIKA KINSHASA, DRC WAPIGANAJI waliojihami vikali waliwaua zaidi ya watu 40 katika mji wa Mongwalu ulioko mkoa wa Ituri, kaskazini mashariki mwa DRC. Ripoti zilisema watu wengine zaidi ya 100 hawajulikani waliko. Mauaji hayo yanadaiwa kutekelezwa na kundi la Co-operative for the Development of Congo (Codeco) katika mji wa Mongwalu. Wanamgambo hao walilenga mgodi wa kuchimbia dhahabu na kuna hofu wachimbaji dhababu ambao hawajulikani waliko wameuawa. Maelfu ya wenyeji wametoroka makwao, kwa kuhofia kuwa huenda kundi hilo litatekeleza mashambulio zaidi. Kundi hilo linahusishwa na kabila la Walendu.Kabla ya kugeuka kuwa kundi la kivita, kundi lilikuwa chama cha ushirika cha kutetea sekta ya kilimo na maslahi ya wakulima. Maafisa wa Umoja wa Mataifa (UN) wanalihusisha kundi hilo na visa kadhaa vya kikatili na mauaji ya makumi ya watu. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  